Direktivet er endnu ikke vedtaget eller offentliggjort på skrift, men det forventes, at aftalen i store træk kommer til at indeholde følgende krav:
Virksomheder skal fremover udarbejde en beskrivelse af de objektive kønsneutrale kriterier, som ligger til grund for løndannelsen, og som er tilgængelig for medarbejderne.
Virksomheder med flere end 100 medarbejdere skal rapportere om lønforskellen mellem mænd og kvinder i virksomheden.
Ved lønforhandling i forbindelse med en nyansat, skal medarbejderen have ret til at få oplyst gennemsnitslønnen for lignende job på arbejdspladsen.
I ligelønssager vil forskelsbehandling i løn betragtes som udtryk for diskrimination, indtil andet er bevist.
Medlemslandene skal pålægge virksomheder sanktioner som fx bøder, hvis de overtræder reglerne.